Vigtige principper i den klassiske liberalisme er privat [[ejendomsret]], en [[kapitalistisk]] markedsøkonomi, beskyttelsen af individuelle frihedsrettigheder som [[trosfrihed|tros-]] og [[ytringsfrihed]], [[frihandel]], en stærkt begrænset statsmagt og en fredelig international retsorden.<ref name="google.com">Richard Hudelson (1999). [https://www.google.com/books?id=sq-1z8VMhDEC&lpg=PP1&dq=Modern%20Political%20Philosophy&pg=PA37#v=onepage&q=&f=false ''Modern Political Philosophy'']. s. 37–38.</ref> Inspirationen til liberalismen kom fra tænkere som [[John Locke]], [[Adam Smith]], [[John Stuart Mill]], [[Charles-Louis de Secondat Montesquieu|Montesquieu]], [[Voltaire]] og [[Thomas Paine]]. Den klassiske liberalisme forener dermed [[økonomisk liberalisme]] og [[politisk liberalisme]], som udgør to forskellige sider af liberalismen.<ref name=Adams/> Den "normative kerne" i den klassiske liberalisme er ideen om, at individer har ret til at gøre lige, hvad de har lyst til i deres søgen efter lykke, så længe det ikke berøver eller fratager andres ret til at gøre det samme.
Filosofi